Legal Document

Category: 10

Text:
5. ΝΟΜΟΘΕΤ. ΔΙΑΤΑΓΜΑ υπ’ αριθ. 1242 της 30 Σεπτ. /11 Οκτ. 1972 (ΦΕΚ Α΄  174) Περί του τρόπου παροχής ιατρικών φροντίδων και παρακλινικών εξετάσεων υπό του Ταμείου Ασφαλίσεως Επαγγελματικών και Βιοτεχνών Ελλάδος. Άρθρ.1.-1.Ο συσταθείς παρά τω ΤΕΒΕ, δυνάμει του από 10.9./14.10.54 Β.Δ/τος «Ειδικός Λογαριασμός Νοσοκομειακής Περιθάλψεως» μετονομάζεται εις «Λογαριασμόν Κλάδου Υγείας». 2.Όπου εν τω άνω Β.Δ/τι αναφέρεται ο όρος «Λογαριασμός Νοσοκομειακής Περιθάλψεως» νοείται δια την εφαρμογήν των διατάξεων του Δ/τος τούτου ο «Λογαριασμός Κλάδου Υγείας». 3.(Αντικαθίσταται η παρ. 1 του άρθρ. 1 του Β.Δ/81/1962, ανωτ. σελ. 201) δια του οποίου είχεν αντικατασταθή το άρθρ. 2 Β.Δ. 10 Σεπτ. /14 Οκτ. 1954. Ιατρικαί φροντίδες Άρθρ.2.-1.Από της πρώτης του τετάρτου από της δημοσιεύσεως του παρόντος μηνός παρέχονται εις τα εν άρθρ. 1 του παρόντος αναφερόμενα πρόσωπα ιατρικαί φροντίδες προληπτικαί, διαγνωστικαί και θεραπευτικαί πραγματοποιούμεναι υπό θεράποντος ιατρού της ελευθέρας εκλογής του δικαιούχου ειδικότητος παθολόγου ή γενικής ιατρικής ή παιδιάτρου ή άνευ ειδικότητος. 2.Αι διατάξεις των άρθρ. 2, 3, 4, 5, 6 και 10 του υπ’ αριθ. 1204/1972 Ν.Δ/τος «περί του τρόπου παροχής ιατρικών φροντίδων υπό του Ιδρύματος Κοινωνικών Ασφαλίσεων» (τόμ. 15Β σελ. 232,01) ως και οι τοιαύται των εις εκτέλεσιν του άρθρ. 7 αυτού εκδιδομένων Κανονισμών, εφαρμόζονται αναλόγως, και δια την παροχήν υπό του ΤΕΒΕ των υπό του παρόντος Ν.Δ/τος προβλεπομένων ιατρικών φροντίδων. Παρακλινικαί εξετάσεις Άρθρ.3.-1.Από της εν άρθρ. 2 του παρόντος οριζομένης χρονολογίας παρέχονται εις τα εν άρθρ. 1 αναφερόμενα πρόσωπα παρακλινικαί εξετάσεις πάσης φύσεως εκτελούμεναι κατ’ ελευθέραν εκλογήν του δικαιούχου υφ’ οιουδήποτε εργαστηρίου, αποδεχομένου το τιμολόγον του ΤΕΒΕ, τη συμμετοχή του δικαιούχου εις το 1/4 της δαπάνης. Υπό τους αυτούς όρους εκτελούνται και αι δυνάμει των διατάξεων του υπ’ αριθ. 227/1968 Β.Δ/τος παρεχόμεναι ειδικαί θεραπείαι. 2.Δια αποφάσεως του Υπουργού Κοινωνικών Υπηρεσιών, εκδιδομένης μετά γνώμην του Διοικητικού Συμβουλίου του ΤΕΒΕ ορίζεται η δι’ εκάστην παρακλινικήν εξέτασιν και ειδικήν θεραπείαν καταβλητέα δαπάνη, ως και πάσα λεπτομέρεια αναγκαία δια την παροχήν των παρακλινικών εξετάσεων. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.